open-index/open-wikipedia-markdown huggingface dataset:
Zindagi Na Milegi Dobara

***Zindagi Na Milegi Dobara*** ((; itzulita, *Bizitza ez da birritan gertatzen*) Zoya Akhtarrek zuzendutako 2011ko road movie indiar bat da, Bollywood estiloko elementuez osatua (abesti eta koreografiak).

Komedia erromantiko bat da Zindagi Na Milegi Dobara, erraz ikusten dena, Bollywoodeko 21. mendeko zinemaren zenbait ezaugarrirekin: dantza eta musikal elkarrekin bikain koreografiatua, aktore erakargarriak, tradiziozko sentipenen eta India aurreratu baten konbinazio modernoa.

Bollywoodeko jende ezaguna dira plantelean agertzen direnak. Neba-arrebak dira Zoya Akhtar zuzendaria eta Farhan Akhtar ekoizle eta aktorea (Kabir filmean), zineko beste pertsonaia baten seme-alabak, Javed Akhtar (filman agertzen diren poemak honenak dira). Hrithik Roshan begiargia (Arjun filmean) ere izar bat da Indian. 2012ra arteko sailkapenean, Bollywoodeko film dirutsuenen zerrendan, 11. postuan egon zen film hau.

## Argumentua 
Hiru mutil, betiko lagun minak, Kabir, Arjun eta Imran. Espainiara doaz, baten ezkondu aurreko agurra ospatzera bidaia batean. Bakoitzak bere bihotzaren kontraesanak ere argitu beharko ditu bidaia horretan.

Espainiako bidaia horretan, Euskal Herrira eta Iruñera ere iritsiko dira; baina lehenago, Valentziako La Tomatina jai ezagunetik igaroko dira. Bere egunetik kanpo berregin egin zuten festa Buñol herrian produkzio garesti honen kontura.

### Euskal Herriaren agerpena 
Protagonisten bidaiaren azken etapa Iruñeko San Fermin jaietan gertatzen da. Hemen ere entzierroaren berregiketa bat egin zuten, ohiko zenbait korrikalari extra gisa kontratatuz, baina benetako zezenik jarri gabe Iruñeko kaleetan. Zenbait eszenatan ikurrinak ikusten dira hiriko leihoren batzuetan.

## Erreferentziak 
## Kanpo estekak
Cristian Portu

**Cristian Portugués Manzanera** (Beniel, Murtzia, 1992ko maiatzaren 21a) futbol munduan **Portu** bezala ezagunagoa, Gironan jokatzen duen espainiar futbol jokalaria da, gehien bat eskuin hegalean eta puntaerdi gisa. 2018-19 denboraldian Girona Espainiako bigarren mailara jaitsi zen, eta horren ondorioz taldetik joatea erabaki zuen. Hasieran Celtara joateko asmoa zuen, baina gero errealak eskaintza bat egin zion eta ezkondu ondoren, ekainaren 18an, realaren eskaintza onartu zuen, 2024rarte sinatuz.

## Ibilbidea 
Bere ibilbidea 15 urterekin hasi zen Valentziako gazte taldeetan, eta 2009. urtean, 17 urterekin, bigarren taldearekin debuta egin zuen. Han 5 urte egon zen, ez baitzen gai izan lehen taldera jauzi egiteko. 2014. urterarte, 129 partidu jokatu zituen, eta 5 gol sartu garai haietan erdilari gisa jokatzen baitzuen. Tartean, azken urtean, Valentziako lehen taldearekin partidu bat jokatu ahal izan zuen.

Aukera baten bila Albacetera joan behar izan zen, eta han bere posizioa aurreratzen hasi zen. Bi denboralditan 2A mailan egokitu zen, eta 75 partidutan 12 gol sartu zituen. 2016ko udan, Gironak fitxatu zuen, eta lehen denboraldian talde hau lehen mailara igo zen. Bi denboraldi eta gero berriro bigarren mailara itzuli zen, eta orduan Portuk bide berri bat hastea erabaki zuen. Gironan eman zituen hiru urteetan 102 partidu jokatu ziteun, 23 gol sartuz.

## Kanpo estekak
Lamia (argipena)

**Lamia** izan daiteke:

## Mitologia 
* Lamina, euskal mitologiko izakia
* Lamia, greziar mitologiako demonioa
* Lamia, Bulgariako folkloreko herensugea

## Zoologia 
* *Chiruromys lamia*, karraskariaren izen arrunta.
* *Lamia (generoa)*, kakalardoen generoa.

## Biografia 
* Lamia Atenaskoa (fl. k .a. 300), gortesaua
* Luzio Elio Lamia (K.a. 43 – 33), erromatar kontsula
* Luzio Elio Lamia Plautio Eliano (c. 45 - 81/96), erromatar kontsula
* Luzio Fundano Lamia Eliano (ca 83 - 132/136), erromatar kontsula
* Luzio Plauto Lamia Silvano (fl. 110–145), erromatar kontsula
* Lamia al-Hariri, siriar diplomazialaria
* Lamia Ziadé (1968), franko-libanoar artista

## Toponimia 
* Lamia (hiria), Greziako hiria
* Lamia (ibaia), Ugandako ibaia
Komotini

**Komotini** (; ) Greziako hiria eta udalerria da, Rodope unitate erregionaleko hiriburua dena.

## Klima 
## Biztanleria 
## Erreferentziak 
## Kanpo estekak
Chion-in

Higashiyama-ku, Kioto (Japonia) tenplu budista ospetsua da. Tenplua Jōdo shū edo Lur Garbiaren Sektaren egoitza da; Jōdo shū Hōnenek (1133-1212) sortu zuen. Tenpluaren espazioan Hōnenek bere irakaspenak zabaldu zituen tokiak daude eta, baita ere, hil zen lekua.

## Historia 
Jatorrizko eraikina Hōnenen jarraitzailea zen Genchi-k 1234an altxatu zuen. Tenplua bere maisuaren ohorez eraiki zuen eta Chion-in izena eman zioten. 1619an, Sanmon atari erraldoia eraiki zen. 1633an, sute handi batek eraikin ugari erre zituen tartean Sanmon atea. Guztia Tokugawa shogunerriaren Iemitsuk berreraiki zuen eta hori da gaur egun ikus daitekeen eraikin-multzoa.

Sanmon ataria horrelako Japoniako egitura handiena da. Nazio-Altxor Japoniarra gisa onartua dago.

## Iruditegia 

File:Chionin31n3200.jpg|Ōhōjō
File:Chionin02n4272.jpg|Amida-dō
File:Chionin11n4272.jpg|Seishi-dō
File:Chion-in (Tahoto).jpg|Tahōtō (pagoda)
File:Chionin35n3200.jpg|Samnon ataria
File:170225 Chionin Kyoto Japan09s3.jpg|Lorategiak 

## Erreferentziak 
## Kanpo estekak 
*  Webgune ofiziala.
Makal kanadar

**Makal kanadarra** (*Populus x canadensis*) Ipar Amerikako makal beltzaren eta makal beltzaren zuhaitzen artean lortutako hibrido talde oso polimorfiko baten izendapena da. Salicaceae familiakoak dira.

## Deskribapena 
Makal kanadarrak 30 metroko altuerara iristen den zuhaitza da, Ipar Amerikako makal beltzaren eta makal beltzaren hibridazioaren ondorioz sortua. Enbor zuzena du eta adar gutxi. Hostoak hiruki itxura eta ertz zizelatuak ditu. Kimuak apur bat likatsuak dira eta udaberrian kimatzen denean hostoak kolore gorrixka du. Infloreszentziak zintzilik ditu. Landatutako espezieak ia beti emakumezkoak dira eta haziak ilaun batez estalita daude, haizea udaberrian arrastatzen dituena eta elurra itxura ematen duena. Makalak industrian balio handia du eta masiboki landatzen da ibai batzuetako haranetan. Espezie honen zura kaxen ontziak, kontratxapatuak eta paper pasta gisa egiteko dira.

## Habitata 
Lurzoru freskoak baina ondo xukatuak behar ditu.

## Banaketa 
Mundu osoan oso landatua. Espainian: Ebroko arroetan, Segura, Genil, Guoyako Hoya, Duero...

## Taxonomia 
Conrad *Moenchek* deskribatu zuen *Populus x canadensis* ( *Verzeichniss auslädndischer Bäume eta Stauden des Luftschlosses Weissenstein 81)*, 1785. urtean. 

## Etimologia 
***Populus*** : latinetik datorren izen orokorra, 'popular' ugaria izateagatik eta kopuru handian.

***canadensis*** : Kanadako bere kokapena aipatzen duen epiteto geografikoa.

## Sinonimia 
* *Populus deltoides x nigra*
* *Eurasian Populus* Guinier 
* *Populus bachelieri* Solem.
* *Populus gelrica* (Houtz. ) Houtz.
* *Populus marilandica* (Bosc ex Poir). ) Rehder
* *Populus regenerata A.* Henry
* *Populus × sendoa* CKSchneid.
* *Populus serotina* Hartig 

## Erreferentziak 
## Bibliografia 
# Txinako Editorialen Flora Batzordea. 1999. Fl. Txina 4: 1-453. Science Press eta Missouri Botanical Garden Press, Beijing eta St. Louis.
# Ikuspegi orokorra Baume und Stauden des Lustschlosses Weissenstein 81. 1785

## Kanpo estekak
Tripoli (argipena)

**Tripoli** toponimoa izan daiteke:

* **Tripoli**, Libiako hiriburua;
* **Tripoli**, Libanoko hiria;
* **Tripoli**, Greziako hiria, Arkadian;
* **Tripoli**, Greziako hiria, Pellan;
* **Tripoli**, Iowako hiria;
* **Tripoliko konderria**, gurutzatuen estatua.
Peristeri

**Peristeri** (, ) Greziako hiria eta udalerria da, Atenasko aglomerazioan dagoena. Herrialdeko zazpigarren hiririk handiena da. Peristeri BC saskibaloi-taldearen egoitza da.

## Biztanleria 
## Herri eta hiri senidetuak 
* 
* 

## Erreferentziak 
## Kanpo estekak
Agrinio

**Agrinio** (,  ahoskatua; ) Greziako hiria eta udalerria da, Etolia-Akarnanian dagoena.

## Klima 

## Biztanleria 
## Erreferentziak 
## Kanpo estekak
Quo Vado?

***Quo Vado?*** (euskaraz *Nora Hoa?*), 2016ko Gennaro Nunziante italiar zinema zuzendariaren komedia film bat da. Checco Zalone eta Gennaro Nunziantek idatzi zuten. Zalonez gain, Ninni Bruschetta, Sonia Bergamasco, Maurizio Micheli eta Lino Banfi aktoreek antzeztu zuten.

Italian sekulako arrakasta izan zuen, ondorioz, estreinatu eta hilabete bat eta erdira jada 65,3 milioi euroko diru etekina bereganatu zuen.

## Argumentua 
Italiako hegoaldeko Apulia eskualdean, Checco (Checco Zalone) hamabost urte lanpostu berdinean daramatzan estatu funtzionaria bizi da, bere errutina eta lan erosoa ehiza eta arrantza baimenak ematean datza. 38 urte izan arren, gurasoen etxean poz-pozik bizi da, amaren mainak jasoz, neskalaguna badu, baina ez harekin ezkondu eta seme-alabak izateko asmorik.

Baina Estatuak probintzietako funtzionari kopurua murriztea erabakitzen duenean Checcoren mundua behera eroriko da. Horren aurrean, eta kaleratze diru-ordaina kaso eta beste lan bat bilatu aurretik, funtzionari izaten jarraitzea nahiago izango du, bere nagusiek lana utz dezan Italiako eskualde urrunetara bidaltzen duten arren, bera irmo mantenduko da, eta azkenean haren lan baldintzak oraindik gehiago gogortzeko Norvegiako Svalbard uhartediko italiar zientzialarien estazio batera bidaliko dute, Ipar Polotik hurbil.

## Aktoreak 
* Checco Zalone: Checco Zalone
* Eleonora Giovanardi: Valeria
* Ninni Bruschetta: Magno ministroa
* Sonia Bergamasco: Sironi doktorea
* Maurizio Micheli: Peppino, Checcoren aita
* Paolo Pierobon: Zientzialari ikertzailea
* Lino Banfi: Nicola Binetto senataria
* Ludovica Modugno: Caterina

## Kanpo estekak 
* IMDBko fitxa irakurgai
Lara Martorell

**Lara Martorell Via** (Palma Mallorcakoa, 1987ko abuztuaren 18a) espainiar emakumezko aktore transgeneroa da.

2019tik Ángela Betanzos izeneko pertsonaia antzezten du *Servir y proteger* espainiar telesail poliziakoan. Lan horrekin, Espainiako eguneroko telesail batean ohiko pertsonaia baten rolean aritu den lehen pertsona transgeneroa bihurtu zen.

## Filmografia 
### Filmak 
### Telesailak 
## Erreferentziak 
## Kanpo estekak
Terminator: Dark Fate

***Terminator: Dark Fate*** (euskaraz *Terminator: Patu Iluna*), 2019ko Tim Miller estatubatuar zinema zuzendariaren zientzia-fikziozko ekintza film bat da. Linda Hamilton, Arnold Schwarzenegger, Mackenzie Davis, Natalia Reyes, Gabriel Luna eta Diego Boneta aktoreek antzeztu zuten.

*Terminator sailaren* filmeetako bat da, eta honako aurrekariak dauzka: *The Terminator* (1984), *Terminator 2: Judgment Day* (1991), *Terminator 3: Rise of the Machines* (2003), *Terminator Salvation* (2009) eta *Terminator Genisys* (*Terminator* *Genesia*, 2015), bai eta *Terminator: The Sarah Connor Chronicles* (2008–2009) telesaila ere.

## Argumentua 
*Terminator 2: Judgment Day* filmeko gertaerak jazo eta 27 urtera, Skynetek Dani Ramos (Natalia Reyes), Grace (Mackenzie Davis) eta beren lagunak hiltzeko asmoz etorkizunetik metal likidozko Terminator (Gabriel Luna) eraberritu bat bidali du. Sarah Connor (Linda Hamilton) haiek laguntzera itzuliko da, bai eta jatorrizko T-800 Terminator (Arnold Schwarzenegger) modeloa ere, gizateria osoaren patua jokoan baidago.

## Aktoreak 
* Linda Hamilton: Sarah Connor
* Arnold Schwarzenegger: T-800 "101 modeloa"
** Brett Azar: T-800ren gorputza
* Mackenzie Davis: Grace
** Stephanie Gil: Grace neskatoa
* Natalia Reyes: Daniella "Dani" Ramos
* Gabriel Luna: Rev-9
* Diego Boneta: Miguel Ramos
* Jude Collie: John Connor
* Enrique Arce

## Kanpo estekak 
* Mexikon girotutako filmak
Ricochet (1991ko filma)

***Ricochet***, 1991ko Russell Mulcahy australiar zinema zuzendariaren ekintza thriller film bat da. Denzel Washington, John Lithgow, Ice-T, Kevin Pollak eta Lindsay Wagner aktoreek antzeztu zuten.

## Argumentua 
1983, AEB, Los Angeles. Nick Styles (Denzel Washington) polizia gazte eta eredugarriak Earl Talbot (John Lithgow) psikopata hiltzailearen aurkako kale operazioa burutu eta atzematea lortzea lortu du. Bideozaletu batek operazioa filmatu eta irudiak herrialdeko telebista kate guztiei salduko dizkie. Horri esker Nickek ospea bereganatu eta barrutiko fiskalaren laguntzailea bilakatuko da.

Baina, 1991an, Earl Talbot espetxetik ateratzean aurrez ongi prestatutako Nicken aurkako mendeku egitasmo bati ekingo dio.

## Aktoreak 
* Denzel Washington: Nicholas "Nick" Styles, barrutiko fiskalaren laguntzailea
* John Lithgow: Earl Talbot Blake
* Ice-T: Odessa
* Kevin Pollak as Lieutenant Larry Doyle
* Lindsay Wagner: D.A. Priscilla Brimleigh
* Josh Evans: Kim
* Mary Ellen Trainor: Gail Wallens
* Victoria Dillard: Alice
* John Amos: Styles erreberendoa
* John Cothran, Jr.: Farris batzarkidea
* Thomas Rosales, Jr.: Droga trafikatzailea
* Jesse Ventura: Chewalski, Blaken zelda kidea
* Linda Dona: Wanda

## Kanpo estekak 
* IMDBko fitxa irakurgai
Javier Ollo

**Javier Ollo Martínez** (Altsasu, Nafarroa, 1990eko ekainaren 4a) nafar abokatu eta politikaria da. EAJren Napar Buru Batzarreko burukidea eta Geroa Baiko kidea, 2015az geroztik Altsasuko alkatea da. 2019ko hauteskundeetan Geroa Bairen hautagaia izan zen berriz, eta koalizioak gehiengo osoa lortu zuen Altsasuko udalean.

## Bizitza 
IES Altsasu BHIn ikasi zuen. Giza zientzietako Batxilergoa egin zuen, eta ohorezko matrikula lortu zuen. 2009 eta 2013 bitartean Zuzenbidean graduatu zen Nafarroako Unibertsitate Publikoan, Ikasketa Amaierako Sari Berezia eskuratuz. Hurrengo ikasturtean Abokatutza Sarrerarako Masterra gauzatu zuen, eta praktikak burutu zituen *ARPA Abogados consultores* enpresan.

## Ibilbide politikoa 
Gaztetatik zegoen politikan interesatua, eta Nafarroa Bai zein EAJren herriko batzarretan parte hartzen hasi zen. 2011n EAJko kide egin zen. 2015ean Geroa Bairen Altsasuko herriguneko koordinatzaile izendatua izan zen. 2015eko udal hauteskundeetan koalizioaren alkatetzarako hautagaia izan zen. Geroa Bai lehen indarra izan zen, 5 zinegotzirekin, eta Javier Ollok alkatetza eskuratu zuen. Alkate izendatua izan zenean altsasuarrak eta zinegotzi guztiei eskerrak emateko eta zortea opatzeko hartu zuen hitza. Udala Altsasuren aniztasunaren isla zela eta konplexutasun hori arduraz kudeatzeko deia egin zion udalbatzari. “Pluralitateak entzuten, hitz egiten eta akordioak egiten jakitea eskatzen digu”. Ezberdintasun ideologikoak akordioak lortzeko oztopo ez izatea eskatu zuen. “Herritarrek hori eskatzen digute. Hori bermatzeko erantzukizun garbia daukat”.

2016an EAJk bere lurralde batzarrak berritu zituen. Unai Hualdek Manu Aierdi ordezkatu zuen NBBko lehendakari gisa, eta aldaketa horren ondorioz Javier Ollo NBBko kide izendatua izan zen.

Altsasu auziaren harira protagonismoa lortu zuen Estatuko komunikabideetan. Justiziaren proportzionaltasuna eskatu zuen uneoro, eta horregatik zenbait mehatxu jaso zituen, besteak beste Falange Españolaren aldetik. 2017an Unión de Guardias Civiles elkarteko ordezkaritza hartu zuen udaletxean, eta hauek bilera grabatu zuten ezkutuan, OkDiario komunikabidearentzat. Auziaren harira zenbait alderdi politikok zein komunikabidek Altsasuko herriaren irudi faltsu bat saltzen dutela salatu izan du, eta herriaren aniztasuna aldarrikatu du.

2019ko udal hauteskundeetan Geroa Bairen zerrendaburua izan zen berriz. Koalizioak emaitza historikoak lortu zituen, 10 zinegotziko gehiengo osoa eta botoen %60tik gora eskuratuz. 2023ko udal hauteskundeetan, hirugarrenez Geroa Bairen alkategaia izango da Altsasun.

## Erreferentziak
Felix Salten

** Felix Salten**, jatorrizko izenez **Siegmund Saltzmann** (Budapest, 1869ko irailaren 6a - Zürich, 1945eko urriaren 8a) austriar idazlea izan zen. Bere lanik ezagunena *Bambi, basoetako bizitza* da.

Bere familia jatorri judua zen eta Vienara joan zen 1869an. Kritikari gisa lan egin zuen eta 1900ean bere lehen istorioak argitaratu zituen. Gidoiak eta operetetarako libretoak idatzi zituen ere. 1936an Adolf Hitlerrek bere liburuak debekatu zituen. 1938an ihes egin zuen Zürichera Austriako Alemaniako anexioaren ondoren.

## Lan hautatuak 
* *Bambi, Eine Lebengeschichte aus dem Walde*, *(Bambi, basoetako bizitza)*, 1923
* *Florian: Das Pferd des Kaisers* *(Florian, Kaiseren zaldia)*, 1933
* *Die Jugend des Eichhörnchens Perri*, *(Perri: urtxintxa baten gazteria)*, 1938
* *Bambis kinder*, *(Bambiren haurrak)*, 1939
Erakundearen Ikas Alorra

**Erakundearen Ikas Alorra** (**EIA**) edo **Ikas-Ziberkomunitate**a (edo **OLE**, ingelesetik bere horretan mailegatua: *Organitational Learning Environment*) ikasleei beren ikas-prozesuaren gaineko kontrola eta kudeaketa hartzen laguntzen dieten sistemak dira. Sistema hauek ikasleei ikas-helburuak zehaztu, ikaskuntza kudeatu, edukien eta prozesuen kontrola harraraziz, eta ikas-prozesuan zehar beste pertsonekin komunikatzen laguntzen diete, nahi dituzten helburuak lortzen lagunduz horrela.

Erakundeek, pertsonen antzera, ikasteko erabiltzen dituzte hainbat informazio-iturri, hainbat lanabes informatiko, hainbat antolatutako ekintza mota eta hainbat giza-sare eta nodo. Erakundeetako pertsonek ikasteko partekatzen dituzten baliabideen multzoari eta euren antolamenduari Erakundearen Ikas Alorra esaten zaio.

## Erakundearen Ikaskuntzarako osagai batzuk 
* Norbanakoen jakintza, eta jakintza horren guztiaren batuketa,
* Jakintza partekatua,
* Ikuspegi partekatu, iritzi, sinesmen komunak,
* Partekatutako ereduak, taldean eredugarritzat jotzen den hori,
* Taldeka ikasteko sortu diren prozedurak,
* Taldearen funtzionamenduaz partekatzen diren hausnarketak,
* [...]
 

## Erreferentziak 
## Bibliografia 
*  Castañeda, Linda; Adell, Jordi (editoreak). (2013). *Entornos personales de aprendizaje: claves para el ecosistema educativo en red*. Alcoy: Marfil. (Liburua Interneten topa daiteke Creative Commons lizentzia batekin argitaratua).
*  Arroyo Sagasta, Amaia. *Docentes y escuelas que aprenden en la red. Estudio sobre la competencia digital, entornos personales de aprendizaje y entorno organizacional de aprendizaje de Arizmendi Ikastola*. UNED. 2017.

## Ikus, gainera 
* Ikaskuntza Kudeatzeko Sistema.
* Norberaren Ikas Alorra.

## Kanpo estekak
Bideoteka

**Bideoteka** ikus-entzunezko informazioa biltzen duen tokia izendatzeko erabiltzen den hitza da. Hasieran bideo-zintak gordetzeko lekuentzat erabiltzen zen hitza izan zen. Gaur egun bideo euskarria duten fitxategien biltegietarako ere erabiltzen da.

Bideoteka hitza, hitz elkarketa batetik dator: latinetik datorren *videre* (ikusi) aditzaren eta grezieratik datorren *thekes* (kutxa) hitzaren elkarketatik.

Bideoteka hitza erabili zen VHS eta Beta formatuko bideo-zintaen biltegiak izendatzeko, gero, hitza DVD formatuetan gordetzen ziren ikus-entzunezko fitxategien biltegiak izendatzeko. Azkenik, bideoteka hitza erabiltzen da, batzuetan, Interneten dauden bideo bilduma batzuk izendatzeko.

## Kanpo estekak
Peggy Sue Got Married

***Peggy Sue Got Married*** (euskaraz *Peggy Sue Ezkondu Da*), 1987ko Francis Ford Coppola estatubatuar zinema zuzendariaren drama-komedia film bat da. Kathleen Turner, Nicolas Cage, Barry Miller eta Catherine Hicks aktoreek antzeztu zuten. Soinu banda John Barry musikagileak konposatu zuen.

Oscar Sarietarako hiru izendapen jaso zituen: Emakumezko aktore onenaren Oscar Saria (Kathleen Turner), Argazkigintza onenaren Oscar Saria (Jordan Cronenweth) eta Jantzi-diseinu onenaren Oscar Saria (Theadora Van Runkle).

## Argumentua 
Peggy Sue (Kathleen Turner) adin ertaineko emakumea Charlie Bodell (Nicolas Cage) senarrarengandik banandu berri delako lurjota dago. Bere eskola graduazioko 25. urteurrenean ikaslekideekin elkartu eta norberak beren bizitzetako gora beherak elkarri kontatuko dizkiote. Peggy festako erreginaren saria jasotzean, konortea galdu eta misteriotsuki denbora atzera egin eta leku berdinean duela 25 urte esnatuko da. Jada denborarekin bereganatutako eskarmentuaz baliatuz, bere iraganeko akatsak aldatzen edo zuzentzen saiatuko da.

## Aktoreak 
* Kathleen Turner: Peggy Sue Bodell
* Nicolas Cage: Charlie Bodell
* Barry Miller: Richard Norvik
* Catherine Hicks: Carol Heath
* Joan Allen: Maddy Nagle
* Kevin J. O'Connor: Michael Fitzsimmons
* Jim Carrey: Walter Getz
* Lisa Jane Persky: Delores Dodge
* Lucinda Jenney: Rosalie Testa
* Wil Shriner: Arthur Nagle
* Barbara Harris: Evelyn Kelcher
* Don Murray: Jack Kelcher
* Sofia Coppola: Nancy Kelcher
* John Carradine: Leo
* Maureen O'Sullivan: Elizabeth Alvorg
* Leon Ames: Barney Alvorg
* Helen Hunt: Beth Bodell
* Glenn Withrow: Terry
* Marshall Crenshaw: Bilerako musikaria

## Kanpo estekak 
* IMDBko fitxa irakurgai
Pioneer (argipena)

**Pioneer** hurrengoa daiteke:

## Enpresak 
* Pioneer Corporation, Japoniako elektronika fabrikatzailea.

## Espazioa 
* Pioneer programa, 1958tik 1978ra AEBek esplorazio planetarirorako bidalitako misio sorta:
** Pioneer 10, Marte eta Jupiterren arteko asteroide gerrikoa zeharkatu duen lehenengo espaziontzia eta Eguzki Sistematik irtengo den aurrenekoa.
** Pioneer 11, NASAren espazio esplorazioaren programako lehen zundetako bat.
*** Pioneer plakak, urrez anodizatutako aluminiozko plaka parea, Pioneer 10 eta Pioneer 11 espaziontzietan ezarri zirenak, izaki estralurtarrek hauetako bat bereganatuko zutelakoan.

## Lekuak 
### Ameriketako Estatu Batuak 
* Pioneer (Arizona)
* Pioneer (Kalifornia)
* Pioneer (Florida)
* Pioneer (Indiana)
* Pioneer (Iowa)
* Pioneer (Kansas)
* Pioneer (Louisiana)
* Pioneer (Michigan)
* Pioneer (Missouri)
* Pioneer (Nevada)
* Pioneer (Ohio)
* Pioneer (Tennessee)
Zakote-ontzi

thumb|Metalezko zakote-ontzia, irekita.

**Zakote-ontzi** edo **tuperra** da zakotea eramateko ontzi bat. Hau da, eguneko edo egun batzuetarako jana hartzen zutenean artzainek, edo mendira laguntzaile batek igotzen zienean, janari edo zakote hori edukitzeko ontziak. Adiera modernoagoan janari prestatua edo berotzekoa garraiatzeko kaxa edo ontzi bat izan daiteke.

Zakote-ontziak metal, lata, beira edo plastikozkoak, izan daitezke. Plastikozkoak izendatzeko **tuper** erabiltzen da gaur egunean euskaraz: **Tupperware** marka komertzialetik eratorritako izena da, baina marka askotakoak daude gaur egunean jada merkatuan.

## Iruditegia 

Fitxategi:Caos (tuppers).jpg|Plastikozko tuper edo zakote-ontziak
Fitxategi:Dabba.jpg|*Dabba* delakoa, Indiako zakote-ontzi tipikoa.
Fitxategi:Tupperware in Design museum Gent.jpg|Tupperware markako tuper orijinalen multzoa.
Fitxategi:Henkelmänner.jpg|Metalezko zakote-ontzi alemanak.

## Erreferentziak 
## Kanpo estekak
Argentinosaurus

***Argentinosaurus*** (eusk: "Argentinako musker") Guillermo Heredia-k Argentinan aurkitu zuen titanosauro sauropodoen generoa da. Kretazeoaren erdialdean bizi izan zena, duela 97 eta 93,5 milioi urte artean, Cenomaniarrean, gaur egun Hego Amerika den honetan. Gaur egun ezagutzen den lurreko animaliarik handienetako bat da. Baina ezagutzen diren hondakinak urriak dira, eta, beraz, ezin dira zehatz-mehatz neurtu haien gorputz-neurriak. Proposatutako kalkuluen artean, 33 metroko luzera eta 67 tonako pisua izango luke batez beste, eta horrek ezagutzen diren dinosauro handienen artean kokatzen du.

## Erreferentziak 
## Kanpo estekak
Katalpa arrunt

***Katalpa arrunta** (*Catalpa bignonioides*) jatorriz Estatu Batuetako hego-ekialdeko zuhaitza da.

## Deskribapena 
15 m altuera izan dezakeen hostoerorkor zuhaitza da. Enborra marroi-grisaxka 1m diametroa izan dezake, hostoak 20-30 cm luze eta 15-20 cm zabalera, sinpleak, bertiliziotuak, obalo itxura eta ertz zerratuak edo lauak ditu.

### Laborantza eta erabilerak 
Apaingarri moduan erabiltzen da, bai isolatuta bai errenkadak eginez. Lur heze eta eguzkitsuak nahiago ditu. Kutsadurari aurre egiten dion espezie bat da.

Zura oso ona eta gogorra du, beraz, ez da erraza lan egiteko; zeharragak eta zutoinak egiteko erruz erabilia.

## Propietateak 
Landare honen zati guztiak pozoitsuak. Beste konposatu batzuen artean hauek ditu: iridioides katalpol, katalposina, flabonoideak, luteolinak eta Bignonosidoak. Hainbat herrietako medikuntza tradizionalean, landare honi egozten zaizkio propietate emetikoak, libragarriak, diuretikoak, analgesikoak eta lasaigarriak. Larruazaleko arazoak tratatzeko eta asma eta eztul tratatzeko erabiltzen da. 

## Taxonomia 
Espezie hau Thomas Walterek deskribatu zuen eta *Flora Caroliniana-* n argitaratu zen, 64. urtean, 1688an;  Carlos Linneo- k deskribatutako taxona ordezkatzen du, *Species Plantarum-en*, vol. 2, p. 622, 1753an, *Bignonia catalpa* izenarekin http://biodiversitylibrary.org/page/358643 

## Etimologia 
Izena AEBko Catawba amerikarretik eratorria da baina *Catalpa* hitza erabiltzea Scopoli-ko botanikariaren transkripzio-errorea da, generoaren lehen deskribapen formalak egin baitzuen.

***bignonioides:*** epitetoa latinez *"Bignonia-ren antzekoa*" esan nahi du.

## Sinonimia 
* *Bignonia catalpa* L. - basionym
* *Bignonia spectabilis* Salisb.
* *Catalpa arborea* Baill.
* *Catalpa bignonioides* f. *aurea* Bureau
* *Catalpa bignonioides* f. *koehnei* ( Hesse ) Dode
* *Catalpa bignonioides* f. *Nana* Bulegoa
* *Catalpa bignonioides* f. Bean *hautsa*
* *Catalpa bignonioides* f. *rehderi* Paclt
* *Catalpa bignonioides* f. *variegata* Bureau
* *Catalpa catalpa* (L.) H. Karst. *nom. Inval.*
* *Catalpa communis* Dum. Cours.
* *Catalpa Cordifolia* Moench
* *Catalpa syringifolia* Sims
* *Catalpa syringifolia* var. *koehnei* Hesse
* *Catalpa ternifolia* Cav.
* *Catalpa umbraculifera* Ugolini
* *Catalpium amena* Raf.  

## Erreferentziak 
## Bibliografia 
* USDA Landareak profila: *Catalpa bignonioides* http://plants.usda.gov/java/profile?symbol=CABI8
* Germplasm Baliabideak Informazio Sarea: *Catalpa bignonioides'' https://web.archive.org/web/20041117110534/http://www.ars-grin.gov/cgi-bin/npgs/html/taxon.pl?9581

## Kanpo estekak
Kalymnos

**Kalymnos** (; ; ) Greziako uhartea da, Egeo itsasoan. Joniako uharteetako bat da eta 134,54&nbsp;km² eta 16,179 biztanle baino gehiago ditu. Pothia du udalerriburua, eta Vathi, Mirties, Massouri, Emporio, Arginonta, Skalia eta Chorio herrixkak ere bertan daude.

Telendos uhartetxoa ondoan du. Lehen Kalymnosen zati bat zen, baina 554. urtean lurrikara batek banatu zituzten.

## Erreferentziak 
## Kanpo estekak
Gregorio Azkona Andueza

**Gregorio Azkona Andueza** (Hondarribia, 1974ko irailaren 7a) euskal zinema ekoizle, zuzendari eta gidoigilea da.

## Bizitza 
1999an sortu zuen bere lehen ekoizpen konpainia "01artime", ekoizle, zuzendari,editore eta argazkilaritza lanak burutu eta aurrera eramanez. 2001ean bere lehen dokumentala idatzi, zuzendu eta ekoiztu zuen, "Blanko Pirineo" (27min), espaniar penintsula mailan snowboard gazte profesional praktikatzaileen bizimoduari bruruzko lehenengo dokumental ineditoa, Torelló 2001eko eta Santanderko 2002ko nazioarteko zinema jaialdietako lehiaketa sailean hautatutakoa. Blanko Pirineo telebista publikoan eta telebista pribatuan eman zen 2001 eta 2004 urteetan zehar. Kamera operadore gisa lan egin du hainbat ekoizpen konpainia nazionaletan eta telebistako programetan.

2004az geroztik, film luzeen garapen eta ekoizpenean espezializatuta dago eta 2007an "aMari" gidoia idatzi zuen, bere lehen fikziozko film luzea, Gregorio Azkona Andueza idatzia, zuzendua eta ekoiztua 2016an.

## Filmografia 
* Blanko Pirineo, 2001 (27min.) Ekoizlea, zuzendaria eta idazlea.
* aMari, 2016 (85min), Ekoizlea, zuzendaria eta idazlea.

## Kanpo estekak 
* https://www.diariovasco.com/bidasoa/hondarribia/201706/08/naturaleza-cuela-auditorio-amari-20170608001146-v.html
* https://bidasoa.hitza.eus/gregorioazkonaandueza(https://bidasoa.hitza.eus/2017/06/09/jaizkibeldik-irten-eta-itzuli-sakratuaren-bila/)
* https://www.imdb.com/gregorioazkoaandueza(https://www.imdb.com/name/nm8085434/?ref_=nv_sr_1?ref_=nv_sr_1)
Josteko hari

thumb|Josteko hari-txirrika
**Josteko haria** joskintzan erabilitako hari mota bat da. Haria generikoarekin alderatuz gero, ehun-zuntzez osatutako sorta handi batetik irtengo da josteko haria, hari mota hori osatzen dutenak.

## Kanpo estekak
Punta Milazzese herrixka

**Punta Milazzese herrixka** edo Milazzese lurmuturreko herrixka Brontze Aroko (Erdi Brontze Aroa) herrixka bat da Siziliako Panarea uhartean kokaturik, Eoliar uhartekoa.

## Historia 
Luigi Bernabò Break 1948an tokia aurkitu ondoren, beste indusketak egin zituen 1949-1950ean eta 2008-2009an

## Herrixka 
Punta Milazzeseko harkaitzean kokaturik zegoen defentsarako kokaleku ezin hobe hori: itsasotik zaila zen erasotzea horma harrokatsuak eta aldapatsuak zituelako. Bakarrik sar zitekeen pasarte estu batetik, oinplano karratuko dorre batez zainduta.
Herrixkaren erdialdea ondo zainduta dago, baina alboetako atal batzuk galdu dira kostak pairatutako higaduragatik. Mizenasko aurkikuntzei esker lortu da datatzea K.a. XIV., XIII. eta XIII. mendeen artean.
Guztira, 23 txabolak ziren esparru errektangular batean sarturik. Beharbada, aire zabaleko tokia animalientzat zen. Hormak blokez eta uharriz egin ziren, lerro bikoitzean kokaturik. Zenbait kasutan harriak *opus spicatum* sistema erabiliz jartzen ziren, teknika hau Egeoko beste tokitan erabiltzen zen ere. Harriak lokatzez lotzen ziren eta etxe barruan harrizko ezerlekuak zeuden.

XVI. txabola ez da gainontzekoen bezala. Hau errentangularra da eta atea hegoaldearen erdian dago. Beste txabolen ateak, berriz, zailagoak dira identifikatzeko goragoko mailan jarri zirelako. Alde hau kontuan hartuz, baliteke eraikin hau santutegi edo eraikin publiko bat izatea, gainera, barruan Eoliar uharteetako mizenastar zeramikazko pitxer politenak aurkitu zituztelako.
Herri honek Milazzeseko kulturatik hartu zuen izena.

## Iruditegia 

File:Villaggio preistorico (4).jpg|Historiarreko herrixka (4)
File:Villaggio preistorico (6).jpg|Historiarreko herrixka (6)
File:Panarea-Village préhistorique (5).jpg|Historiarreko herrixka (5)
File:Ricostruzione del villaggio di Punta Milazzese.jpg|right|250px| Punta Milazzese herrixkaren berreraikitzea

## Erreferentziak 
## Bibliografia 
* Sizilia, Touring Club Italiano argitaletxea, 1989, 843 or. ISBN=88-365-0350-0

## Kanpo estekak 
Punta Milazzese, Panarea: il suggestivo villaggio preistorico, 2019.05.31n kontsultatuta
Iosune Murillo

**Iosune Murillo Elkano** (Barañain, Nafarroa Garaia, 1980ko maiatzaren 14a -) txirrindulari profesionala eta entrenatzailea da.

## Bizitza 
Iosune Murillo iruindarrak Jarduera Fisikoaren eta Kirolaren Zientzietako Gradua ikasi zuen eta zuzendari eta entrenatzaile izateko espezializatu zen. Hitzaldiak ematen ditu kirolarien errendimendu altua lortu eta taldeen antolakuntzari buruzko estrategiak azalduz.

### Txirrindulari ibilbidea 
Bizkaia-Durango taldean 2002tik 2008ra izan zen ziklista profesionala eta Joane Somarribarekin bat egin zuen taldean emakumezkoen lasterketarik handienetan parte hartuz. Ziklismo Mundialean parte hartu zuen 2006an. Sub-23 kategoriako selekzioan egon zen 2007an. 2008an Pekingo Joko Olinpikoetan parte hartzeko hautagaien artean egon zen.

### Entrenatzaile ibilbidea 
Goi mailako ziklismoko WorldTourrean dauden 18 taldeetan Murillo da entrenatzaile gisa aritzen den bakarra. Izan ere, berak eliteko ziklismoaren gailurrera eraman du Richard Carapaz. Lizarte ziklismo talde nafarrean zegoela hasi zen entrenatzen eta 2019ko Giroan Movistar taldean egonik nabarmendu da bere lana. Entrenatzen dituen beste batzuk 2019an ere Movistar Taldean ere dauden Pedrero, Arcas eta Castrillo dira. Juanjo Oroz txirrindulariaren entrenatzaile izandakoa ere bada, ezkontideak izatera iritsi direlarik.

## Errekonozimenduak eta sariak 
* 2015ean Peña Iratiren eskutik omenaldia egin zioten.

## Erreferentziak 
## Ikus, gainera 
* Txirrindularitza
* Italiako Giroa

## Kanpo estekak
Adolfo Leibar Axpe

**Adolfo Leibar Axpe** (Arrasate, 1922ko azaroaren 9a - Oiartzun, 2016ko maiatzaren 8a) Oarsoaldeko naturalista, espeleologo eta kulturzalea izan zen.

## Biografia 
Arrasaten sortu zen arren, lau urte zituela familiarekin Errenteria/Oreretara aldatu zen lan kontuak zirela eta. 1950ean Oiartzunera ezkondu zen, eta aurrerantzean han bizi izan zen Ixiar Mendarte emaztearekin.

## Gerra ostea 
Espainiako Gerra Zibilean gurasoek Abadiñora bidali zuten, eta han zortzi hilabete egin zituen herrira itzuli aurretik. 1943an soldadutzara joan zen, eta Marokon hiru urte egin zituen. Hain zuzen ere, hurrengo urteetan Espeleologia Sailean aritu zen: 1945 eta 1949 artean Troskaetako (Ataun) kobazuloko esplorazioetan; 1951an Gesaltzako lizunean (Oñati) burututako lehen esplorazio handian; 1955ean, Espeleologia Saileko burua zela, Aitzbeltzera (Mendaro) jeisteko operazioa koordinatu zuen, hiru bizikletarekin eginiko “Tridem” torno famatuarena; eta 1956ean bere taldekideekin batera Arantzazuko I Euskal Espeleologia Jardunaldiak antolatu zituen, Euskal Espeleologoen Elkargoaren ernamuina. Urte horretatik aurrera Espeleologia Sailaren buruzagitza Felix Ruiz de Arkautek hartu zuen; aurrerantzean Leibarrek lurpeko aktibitatea gutxitu zuen, baina guztiz utzi barik: saguzarren portaera aztertzen jarraitu zuen, Ixiar Mendarte emaztearekin eta Jesus Elosegirekin batera, 70eko hamarkadara arte.

1958tik aurrera, Orereta eta Oiartzungo aldizkarietan 50 artikulutik gora idatzi zituen;

G. Echeverria lantegian (*Pekin*) Oreretako Zentro Meteorologikoa sortu zuen, eta 40 urtez Igeldoko Itsas Meteorologia Behatokiari datuak helarazi zizkion.

60ko hamarkadan, frankismoak uzten zituen lege-zirrikituak baliatuz, erakundeetan parte hartu zuen; horrela, Oiartzungo zinegotzia izan zen (*tercio familiar* delakoaren ordezkari) eta Gipuzkoako Aldundian ahaldun; honen barruan, 1968an zortzi egunez atxilotua izan zen.

80ko hamarkadan, Arditurriko meategietako trenbidea herriratzeko taldean parte hartu zuen, gaur egungo bidegorriaren aintzindari izan zena. Gainera, trenbide honetan aritutako azken lokomotora lokalizatu zuen Mieres herrian (Asturias). sortze batzordekide, partaide eta bultzatzaile izan zen.

Hortaz gain, beste jarduera askotan aritu zen: mendian magnetofoiarekin txorien kantuak grabatzen, Amulleta, Club Atletico Renteria, Ibaiondo eta Fomento Cultural taldeak bultzatzen, parrokiako obretako batzordekide, eta Oiartzungo panoramikak argazkitan jasotzen.

## Erreferentziak 
## Kanpo estekak
Altered States

***Altered States*** (euskaraz: *Egoera nahasiak*) 1980ko zientzia-fikzio eta beldurrezko filma da, Ken Russell britainiar zinemagileak zuzendu zuena. Paddy Chayefsky idazlearen izenburu berdineko eleberrian oinarritua dago. William Hurt, Blair Brown eta Bob Balaban izan ziren antzezle nagusiak.

Oscar Sarietarako bi izendapen jaso zituen: soinu banda onenarena (John Corigliano) eta soinu onenarena (Arthur Piantadosi, Les Fresholtz, Michael Minkler eta Willie D. Burton).

## Argumentua 
1970eko hamarkada, Eddie Jessup (William Hurt) zientzialariak eguneroko bizitza bezain benetakoak diren kontzientziaren beste egoera batzuk ere badaudela sinetsia dago. Isolamentu sentsoriala eta botika boteretsuak eta drogak erabiliz, egoera asaldatu horiek ikertu eta eromena bedeinkapen bat bilakatzen duten bizipenak jasan behartko ditu.

## Aktoreak 
* William Hurt: Edward "Eddie" Jessup doktorea
* Blair Brown: Emily Jessup
* Bob Balaban: Arthur Rosenberg
* Charles Haid: Mason Parrish
* Thaao Penghlis: Eduardo Echeverria
* Drew Barrymore: Margaret Jessup
* Megan Jeffers: Grace Jessup
* Dori Brenner: Sylvia Rosenberg
* Peter Brandon: Alan Hobart
* George Gaynes: Wissenschaft doktorea
* Jack Murdock: Hector Orteco
* John Larroquette: X-izpi teknikaria

## Kanpo estekak 
* IMDBko fitxa irakurgai
Fender Stratocaster

**Fender Stratocaster**, 1954an Leo Fender, Bill Carson, George Fullerton eta Freddie Tavaresek sortutako gitarra elektriko modelo bat da. Orduz geroztik Fender Musical Instruments Corporation enpresak ekoizten du.

## Kanpo estekak 
* Webgune ofiziala
The Deep (1977ko filma)

***The Deep*** (euskaraz *Sakontasuna*), 1977ko Peter Yates ingeles zinema zuzendariaren abenturazko film bat da. Peter Benchley idazlearen izenburu berdineko eleberrian oinarritua dago. Robert Shaw, Jacqueline Bisset, Nick Nolte, Louis Gossett eta Eli Wallach aktoreek antzeztu zuten. Soinu banda John Barry musikagileak konposatu zuen.

## Argumentua 
Gail Berke (Jacqueline Bisset) eta David Sanders (Nick Nolte) Bermudetan oporraldia igarotzen ari diren bikotea da. Urpekaritzan ari direnean, bapatean, hondoratutako espainiar itsasontzi batekoa den domina bat eta morfina-anpoila bat topatuko dituzte. Aurkikuntza honek Romer Treece (Robert Shaw) urpekari aditua eta altxo-ehiztariarekin kontaktuan jartzera bultzaraziko ditu, baina morfina-anpoilak Henri 'Cloche' Bondurant (Louis Gossett Jr.) droga-trafikatzailea beren atzetik jarraika izatea suposatuko die.

## Aktoreak 
* Robert Shaw: Romer Treece
* Jacqueline Bisset: Gail Berke
* Nick Nolte: David Sanders
* Louis Gossett Jr.: Henri 'Cloche' Bondurant (kredituetan Louis Gossett)
* Eli Wallach: Adam Coffin
* Dick Anthony Williams: Slake
* Earl Maynard: Ronald
* Bob Minor: Wiley
* Teddy Tucker: Portuzaina
* Robert Tessier: Kevin
* Lee McClain: Johnson
* Colin Shaw (Roberten semea benetako bizitzan): Romer Treece gaztea

## Kanpo estekak 
* IMDBko fitxa irakurgai
1963ko Eurovision Abesti Lehiaketa

**1963ko Eurovision Abesti Lehiaketa** urtero ospatzen den Eurovision Abesti Lehiaketaren zortzigarren edizioa izan zen. Londresko BBC Television Centre estudioetan ospatu zen, Erresuma Batuan, martxoaren 23an. Aurreko urtean Frantziak irabazi zuen, eta Frantziari zegokion antolaketa, baina gastuagaitik uko egin ostean, BBCk hartu zuen lana. Aurkezlea Katie Boyle izan zen, aurretik ere Londresen ospatu zen 1960ko edizioan bezalaxe.

Garailea Danimarkako Grethe & Jørgen Ingmann duoa izan zen, "Dansevise" kantuarekin. Danimarkaren lehen garaipena izan zen. Lehiaketa abeslari bakarlari batek irabazi ez zuen lehen aldia izan zen.

Hamasei herrialdek hartu zuten parte, aurreko bi edizioetako berdinak.

## Lehiaketa 
## Gertakariak 
### Norvegiar epaimahaiaren botazioa 
Botazioa prozesuan, Suitza eta Danimarkak laister hartu zuten aurrea, eta Norvegiako epaimahaiak botoak emateko txanda heldu zenean, arazoak agertu ziren. Norvegiar kontulariak ez omen zituen oraindik epaimahaikide guztien botoak zuzen gehitu, eta Norvegiar botoak ez zeuden argi. Norvegiar bozeramaileak botoak beranduago eman ahal izatea eskatu zion Katie Boyle aurkezleari. Botazio prozesuaren amaieran, Suitzak Danimarkak baino bi puntu gehiago zeuzkan, baina Norvegiar botoak irakurri ostean, Danimarka bi puntu aurre jarri zen. Lehiaketa eta gero, auzoko herrialde bat, Danimarka, mesede egitea leporatu zuten Norvegiar epaimahaia, eta Suitzak protesta egin zuen emaitzei buruz. Norvegiar irrati-telebista erakunde publikoak (NRK) protesta errefusatu eta emaitza zuzenak irakurri zirela defendatu zuen.

## Kanpo estekak 
*  Eurovision webgune ofiziala
Tasos

**Tasos** () Greziako uhartea da, Egeo itsasoan. Ekialdeko Mazedonia eta Trazian kokaturik, 380, 10&nbsp;km² eta 13.700 biztanle baino gehiago ditu. Bere hiriburua Tasos da. Jada antzinean bere termak eta bere ardoa ospetsuak ziren.

## Biztanleria 
## Erreferentziak 
## Kanpo estekak
Javier Martínez Calvo

**Javier "Javi" Martínez Calvo** (Ólvega, Soria, ) futbolari profesionala da. 

## Biografia 
Erdilari moduan jokatzen du. Osasunako harrobian hezi zen 2012tik. Osasuna Promesasen maila ona erakutsiz lehen talde gorritxoan egin zuen debuta 2018/19 denboraldian lehen mailarako igoera lortuz. Lekua lortu zuen, baina denboraldiak pasa ahala garrantzia galtzen joan zen taldean. Bigarren mailan bi aldiz lagatua egon ondoren, 2025eko urtarrilean Eibarrek fitxatu zuen.  

## Kirol ibilbidea 
*2025eko Ekainaren 8an eguneratua. Datu ofizialak.*

## Erreferentziak 
## Kanpo estekak 
* Fitxa
Met Gala

[thumb|[Rihanna 2017ko Met Galan]]

**Met Gala**, ofizialki **Costume Institute Gala**, diru bilketa egiteko asmoz egiten den moda jaialdi edo gala bat da, New Yorkeko Metropolitan Museum of Art delakoan urtero egiten dena, bertako Costume Institute edo Jantzien Institutuaren mesederako.

Erakunde horren urteroko moda erakusketa zehatza inauguratzearekin batera egiten da, maiatz hasieran ohikoan, eta gonbidatuek (AEBetako show business-eko ospetsuak oro har) erakusketaren gaiarekin bat egiten duen jantzia aukeratzen dute, sarri estranbotikoa, diseinu deigarriak izen handiko moda etxeek edo diseinatzaileek eginak.

21. mendean hauek izan dira erakusketak eta, ondorioz, baita galaren motiboa ere:

* **2003**: *Goddess: The Classical Mode*
* **2004**: *Dangerous Liaisons: Fashion and Furniture in the 18th Century*
* **2005**: *The House of Chanel*
* **2006**: *AngloMania: Tradition and Transgression in British Fashion*
* **2007**: *Poiret: King of Fashion*
* **2008**: *Superheroes: Fashion and Fantasy*
* **2009**: *The Model As Muse: Embodying Fashion*
* **2010**: *American Woman: Fashioning a National Identity*
* **2011**: *Alexander McQueen: Savage Beauty*
* **2012**: *Schiaparelli and Prada: Impossible Conversations*
* **2013**: *Punk: Chaos to Couture*
* **2014**: *Charles James: Beyond Fashion*
* **2015**: *China: Through the Looking Glass*
* **2016**: *Manus x Machina: Fashion In An Age Of Technology*
* **2017**: *Rei Kawakubo/Comme des Garçons: Art of the In-Between*
* **2018**: *Heavenly Bodies: Fashion and the Catholic Imagination*
* **2019**: *Camp: Notes on Fashion*

## Kanpo estekak
Smedley Butler

**Smedley Darlington Butler** (West Chester, Pennsylvania, 1881eko uztailaren 30 &ndash; Filadelfia, 1940ko ekainaren 21a) AEBko armadako militarra izan zen 33 urtez eta, geroago, bere azken urteetan, ekintzaile bakezalea. 1935ean *War Is a Racket* liburua argitaratu zuen (Gerra iruzurra da), bere lanik nabarmenduena.

## Erreferentziak
Azerbaijango hidrografia

[300px|eskuinera|thumb|[Azerbaijan, Kaukaso mendikatea eta Kaspiar itsasoaren artean kokatzen da.]]
**Azerbaijango hidrografia** herrialde hartako urek osatzen duten multzoa da. Herrialdearen gehiengoa Kura ibaiaren arroak hartzen du, Kaukaso mendikatean sortu eta Kaspiar itsasoan itsasoratzen denak.

## Itsasoa 
[300px|eskuinera|thumb|[Kaspiar itsasoa.]]
Azerbaijan Kaspiar itsasoaren mendebaldeko ertzean kokaturik dago. 713 kilometrotako kostalerroa dauka iparraldetik hegoaldera. Baku hiriburua kostalerroaren erdialdean dagoen Abseron penintsulan kokaturik dago.

## Ibaiak 
[300px|eskuinera|thumb|[Kura eta Aras ibaiak.]]
8.359 ibai eta erreka daude Azerbaijanen baina gehiengoak ez du 25 kilometrotako luzera hartzen. 24 bakarrik dira 100 kilometrotik gorako luzera dutenak. Herrialdearen ardatza Kura ibaia da. Kura itsasoratu aurretik hegoaldetik datorren Aras ibaia elkartzen zaio.

Honako hauek dira Azerbaijango ibai luzeenak:

* (tur) turkieraz
* (arm) armenieraz
* (geo) georgieraz
* (aze) azerbaijaneraz

## Aintzirak 
[270px|eskuinera|thumb|[Jandari aintzira.]]
10 aintzira natural daude Azerbaijanen bi handienak Sarysu eta Ağgöl dira.

## Urtegiak 
[270px|eskuinera|thumb|[Mingachevir urtegia.]]
60 urtegi eraiki dira ibaietako ur emaria kontrolatzeko. Handiena Mingachevir da.

## Erreferentziak 
## Kanpo estekak
Milos

**Milos** (,  ahoskatua; ) Greziako uhartea da, Egeo itsasoan. Zikladeetako bat da eta 160,15&nbsp;km² eta 4.900 biztanle baino gehiago ditu. Bertan topatu zuten egun Louvre Museoan dagoen Venus Miloskoa izeneko estatua ospetsua.

Jada duela 15.000 urte bere obsidiana ustiatzen zuten.

## Klima 
## Erreferentziak 
## Kanpo estekak
Lechia Gdańsk

260px|eskuinera|thumb|1983an irabazitako Kopa.
**Lechia Gdańsk** (izen osoa *Klub Sportowy Lechia Gdańsk Spółka Akcyjna*) Poloniako futbol taldea da, Gdańsk hirikoa da. Poloniako Kopa birritan irabazi du.

## Palmaresa 
### Polonian: 2 
* Liga (0): hirugarrena 1956 eta 2019an.
* Kopa:
** Txapelduna (2): 1983, 2019
** Finalista (1): 1955

## Kanpo estekak 
*  Webgune ofiziala
FK Radnički Niš

**FK Radnički Niš** (serbieraz Фудбалски клуб Раднички, *Fudbalski klub Radnički*) Serbiako futbol talde bat da, Niš hirikoa.

## Historia 
Miloš Marković-ek sortu zuen taldea 1923 urtean. Jugoslavia garaian maila oneko taldea izan zen. 29 denboraldi egin zituen lehen mailan eta bi aldiz hirugarren portuan sailkatu zen, 1980 eta 1981 denboraldietan. Urrezko garaia 1975ean abiatu zuen Balkandarren Kopa irabaziz. 1982 urtean UEFA Kopan finalerdiak erdietsi zituen baina Hamburger SV talde alemaniarrak utzi zuen finaletik kanpo. 1989an Balkandarren Kopako finala jokatu zuen berriz baina oraingoan ez zuen titulua eskuratu.

Jugoslaviaren desegitearekin batera taldearen gainbehera etorri zen eta maila apaletan jokatu zuen. 2012an Superligara iritsi zen eta 2018-19 denboraldian bigarren postua eskuratu du.

## Palmaresa 
### Jugoslavian: 0 
* Jugoslaviako Liga (0): hirugarren 1979-80 eta 1980-81 denboraldietan.
### Serbian: 0 
* Serbiako Liga (0): bigarren 2018-19an.
### Nazio artean: 1 
* UEFA Kopa:
** finalerdiak 1981-82an.
* Balkandarren Kopa:
** Txapelduna (1): 1975
** Finalista (1): 1989

## Kanpo estekak 
*  Webgune ofiziala
Piast Gliwice

260px|eskuinera|thumb|Piast Gliwiceko jokalariak 2016ko ligako bigarren postua ospatzen.
**Piast Gliwice** (izen osoa *Gliwicki Klub Sportowy Piast Gliwice*) Poloniako futbol taldea da, Gliwice hirikoa da. 2018-19an Poloniako liga irabazi du.

## Historia 
*Piast Gliwice* taldea Ukraina mendebaldean bizi ziren eta Gliwicera erbesteratuak izan ziren poloniar jatorriko inmigranteek sortu zuten 1945 urtean. 1964an hiri bereko *Gliwicki Klub Sportowy* taldearekin elkartu eta gaur egungo *Gliwicki Klub Sportowy Piast Gliwice* eratu zen.

1978 eta 1983 urteetan bigarren mailan egonda Kopako finala jokatzera iritsi zen, baina ez zuen txapeldun izatea lortu. 2008an lehen mailara igo zen. 2015-16 denboraldian ligan bigarren postuan gelditu zen eta 2018-19 denboraldian ligako txapelduna izan da.

## Palmaresa 
### Polonian: 1 
* Liga:
** Txapelduna (1): 2018-19.
** Bigarrena (1): 2015-16
* Kopa:
** Txapelduna (0)
** Finaista (2): 1978, 1983

## Kanpo estekak 
*  Webgune ofiziala
Deadwood: The Movie

***Deadwood: The Movie*** 2019ko Daniel Minahan estatubatuar zinema zuzendariaren telefilma da, izen bereko telesailaren jarraipena dena.

Hiru denboraldiren ostean, ordea, HBOk bertan behera utzi zuen telesaila, David Milchen eta katearen arteko desadostasun artistiko eta ekonomikoak zirela medio. Samina eragin zuen erabaki horrek istorioaren jarraitzaile askorengan. Izan ere, telesailaren ildo nagusiak osatu gabe geratu ziren, baita argi-ilunez jositako pertsonaien patua ere: 36 ataletan marrazturiko bideak ez zuen amaiera duinik izan.

Duela hamahiru urte erdizka utzitako lana borobiltzera dator, beraz, *Deadwood: The Movie*.

## Aktoreak 
## Erreferentziak 
## Kanpo estekak
Chambers (telesaila)

***Chambers*** 2019ko estatubatuar beldurrezko telesaila da, Leah Rachelek Netflixentzat egina.

## Sinopsia 
Bihotzeko transplantea egin eta berehala ohartuko da emakume gazte bat zerbait aldatu zaiola bere baitan. Nortasun eta jokamolde berriek areagotuko dituzte narrazioaren tentsioa eta misterioa, trauma intimoenak azaleratzeraino.

## Aktoreak 
* Sivan Alyra Rose: Sasha Yazzie
* Marcus LaVoi: Big Frank Yazzie
* Uma Thurman: Nancy Lefevre
* Tony Goldwyn: Ben Lefevre
* Nicholas Galitzine: Elliott Lefevre
* Kyanna Simone Simpson: Yvonne Perkins
* Griffin Powell-Arcand: TJ Locklear
* Sarah Mezzanotte: Marnie
* Lilli Kay: Penelope Fowler

## Erreferentziak 
## Kanpo estekak
The First (telesaila)

***The First*** 2019ko estatubatuar telesail dramatikoa da, Beau Willimonek Channel 4 eta Hulurentzat egina.

## Sinopsia 
Marte planetara lehenengoz iritsi nahi duen astronauta talde baten inguruko istorioa. Gizateriaren lorpen historiko baten atarian, arduradunen krisi emozionalari eta erronkaren zailtasun fisiko zein psikologikoei erreparatu die.

## Aktoreak 
* Sean Penn: Tom Hagerty
* Natascha McElhone: Laz Ingram
* LisaGay Hamilton: Kayla Price
* Hannah Ware: Sadie Hewitt
* Keiko Agena: Aiko Hakari
* Rey Lucas: Matteo Vega
* James Ransone: Nick Fletcher
* Anna Jacoby-Heron: Denise Hagerty
* Brian Lee Franklin: Lawrence
* Oded Fehr: Eitan Hafri
* Norbert Leo Butz: Matthew Dawes
* Annie Parisse: Ellen Dawes
* Melissa George: Diane Hagerty
* Jeannie Berlin: Cecily Burke presidentea
* Bill Camp: Aaron Shultz

## Erreferentziak 
## Kanpo estekak